วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
21 ส.ค. 2558

ภาครวมตลาดภาคเช้า
ดัชนีไทย SET ปิดลบ 1361.23 (-11.30 จุด,-0.82%) กรอบ 1357-1368 มูลค่าการซื้อขาย 21,298.22 ลบ. ยังคงเป็นแรงขายหุ้นในกลุ่ม ENERG BANK ICT PERTRO TRANS FOOD  รับแรงกดดันจากปัจจัยลบต่างประเทศ จากความกังวลในเศรษฐกิจจีนที่ชะลอ การโจมตีระหว่างเกาหลีเหนือ-เกาหลีใต้และราคาน้ำมัน ส่วนโฆษกคณะรักษาความสงบแห่งชาติ(คสช.) แถลงผ่านโทรทัศน์รวมการเฉพาะกิจแห่งประเทศไทยว่า หลายหน่วยงานประเมินเหตุระเบิดบริเวณแยกราชประสงค์เมื่อช่วงค่ำวันที่ 17 ส.ค.ที่ผ่านมาเป็นการกระทำที่มุ่งหวังให้เกิดผลกระทบต่อระบบเศรษฐกิจของประเทศ สถานการณ์ท่องเที่ยว และภาพลักษณ์ของประเทศ
ดัชนีเซี่ยงไฮ้คอมโพสิตตลาดหุ้นจีน ปิดภาคเช้าวันนี้ร่วงลงอย่างหนัก-3.04% จากข้อมูลเศรษฐกิจจีนที่อ่อนแอ ดัชนีผู้จัดการฝ่ายจัดซื้อ (PMI) ภาคการผลิตของจีนเบื้องต้นเดือนส.ค. ซึ่งมาร์กิตจัดทำร่วมกันไคซิน อยู่ที่ระดับ 47.1 ลดลงเมื่อเทียบกับเดือนก.ค.ที่ระดับ 47.8 ยังแสดงให้เห็นถึงภาวะหดตัวของภาคการผลิต และได้กดดันให้ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลงเช่นกัน -2.32% ซึ่งต่างปรับลงตามการร่วงลงของตลาดหุ้นนิวยอร์ก จากกระแสความวิตกกังวลเกี่ยวกับการชะลอตัวของเศรษฐกิจทั่วโลก โดยดัชนีดาว โจนส์ตลาดหุ้นนิวยอร์กปิดร่วงลง -2.06% ดัชนี NASDAQ ปิด -2.82% ดัชนี S&amp;P500 ปิดลดลง -2.11%
หุ้นที่บวกดัชนี  BH TUF CENTEL BEC CK HMPRO LH BLA STEC PK DCORP SPCG STPI  
หุ้นที่ลบดัชนี  PTTGC SCCC IVL KBANK SCB IRPC CPALL AOT TRUE BDMS PTTEP 
 
แนวโน้มตลาดและหุ้นที่น่าสนใจภาคบ่าย
มีแนวโน้มปรับตัวลงต่อ ทดสอบ 1,350                              
ดัชนีปรับตัวลดลงอย่างต่อเนื่อง มีแนวโน้มปรับตัวลงทดสอบแนวต้านทางจิตวิทยาที่ 1,350 สูง
 
TVO (ราคาปิดภาคเช้า 27.00)
แนะนำซื้อหากผ่าน 28.00 ราคาสามารถยกจุดต่ำสุดขึ้นได้อย่างต่อเนื่อง พร้อมสัญญาณ Convergence ใน MACD หากผ่าน 28 ได้ ถือเป็นสัญญาณซื้อ จะมีเป้าหมายถัดไปที่ 33.00
 
KTB (ราคาปิดภาคเช้า 17.90)
แนะนำซื้อ : เกิดสัญญาณการกลับตัวจากค่า MACD ที่เริ่มมีค่าเหนือ 0 พร้อมกับราคาสามารถยืนตัวเหนือเส้นค่าเฉลี่ย 45 วัน ได้ พร้อมกับปริมาณการซื้อขายที่หนาแน่น มีเป้าหมายการรีบาวน์แรกที่ 20.00